Document ID: /roh_data/filtered/fineweb-2-filterrobots_roh.jsonl.gz/63592

A Rueras en Val Tujetsch è in senior sa blessà grevamain tar in accident da lavur. Sco quai che la polizia chantunala communitgescha era l'um da 69 onns il venderdi suentermezdi vid transportar material da stgavament cun ses vehichel agricul. Cun manevrar è il vehichel cupitgà e l'um è vegnì suten. La Rega ha sgulà l'um grevamain blessà en l'ospital chantunal a Cuira. La polizia chantunala sclerescha il motiv per l'accident.
RTR novitads 10:00